Beintungefiskfamilien

Heterotidinae
 Arapaima
 Heterotis
 Osteoglossinae
 Osteoglossum
 Scleropages

Beintungefiskfamilien (Osteoglossidae), (også kjent som arowanaer), er en familie beintungefisker.
De har en avlang kropp dekket med store skjell.
Rygg- og gattfinnen har lange baser og myke finnestråler. Bryst- og bukfinnene er små.
Navnet beintungefisk kommer av et taggete bein i bunnen av kjeften, «tungen», utstyrt med tenner som biter mot tenner i ganen.
Fiskene kan oppta oksygen fra luft ved å suge luften inn i svømmeblæren.

De er kjøttetere, ofte spesialiserte på å finne mat i vannflaten. De er dyktige til å hoppe, og kan ta insekter og små fugler mer enn én meter over vannet.
Fisk i Beintungefiskfamilien kan bli over en meter lange i fangenskap.

Flere av artene viser yngelpleie. De bygger reder og beskytter yngelen etter klekking. Noen arter er munnrugere, foreldrene kan holde hundrevis av egg i munnen. Yngelen tar flere prøvende småturer ut for å utforske omgivelsene, før de forlater munnen for godt.

 Referanser 

 Eksterne lenker 

 Family Osteoglossidae  - Arowanas - FishBase

Kategori:Beintungefisker
Kategori:Fisker formelt beskrevet i 1832
Kategori:Dyr formelt beskrevet av Charles Lucien Bonaparte